Instanţa şterge un an de facultate din studiile lui Liviu Dragnea. Liderul PSD a învăţat contabilitate şi informatică la o universitate din Alexandria, dar primul an de studii este anulat de judecători după ce procurorii au descoperit că Universitatea Alexandru Ghica a funcţionat câţiva ani ilegal.

Foto: Inquam Photos / Octav Ganea

Concret, Liviu Dragnea s-a încris la facultatea privată în 1999, dar universitatea a fost acreditată abia în 2001.

Anchetatorii au ajuns la concluzia că nu îi mai pot investiga pe reprezentanţii universităţii, pentru că faptele s-au prescris, dar au cerut anularea tuturor actelor de studiu obţinute până la momentul în care unitatea de învâţământ a intrat în legalitate.